**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO, IŠARDYMO ir likvidavimo**

2016 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiais, Molėtų rajono savivaldybės turto, pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto, nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 9.4, 12.1.1 papunkčiais, atsižvelgdama į Molėtų rajono savivaldybės administracijos direktoriaus 2016 m. kovo 22 d. įsakymą Nr. B1-257 „Dėl savivaldybės nekilnojamojo turto nurašymo, išardymo ir likvidavimo“,

Molėtų rajono savivaldybės taryba nusprendžia:

1. Nurašyti pripažintą nereikalingu ir netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės patikėjimo teise valdomą, bet veiklai nenaudojamą dėl fizinio ir funkcinio nusidėvėjimo, 1930 m. statytą 91 kv. m ūkinį pastatą (plane pažymėtas - 3I1m, unikalus Nr. 6293-0003-3037, registro Nr. 90/69127, įsigijimo savikaina – 367,95 Eur, likutinė vertė 2016 m. sausio 31 d. – 162,34 Eur), esantį adresu: Molėtų r. sav., Joniškio sen., Joniškio mstl., Graužinių g. 3.

2. Įpareigoti Molėtų rajono savivaldybės administraciją išardyti ir likviduoti šio sprendimo 1 punkte nurodytą turtą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras